rejauldu/bengali-wikipedia huggingface dataset:
বার্তোশ বেরেশিনস্কি (; জন্ম: ১২ জুলাই ১৯৯২) হলেন একজন পোলীয় পেশাদার ফুটবল খেলোয়াড়। তিনি বর্তমানে ইতালির পেশাদার ফুটবল লিগের শীর্ষ স্তর সেরিয়ে আ-এর ক্লাব এম্পোলি এবং পোল্যান্ড জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত ডান পার্শ্বীয় রক্ষণভাগের খেলোয়াড় হিসেবে খেললেও মাঝেমধ্যে বাম পার্শ্বীয় রক্ষণভাগের খেলোয়াড় অথবা কেন্দ্রীয় রক্ষণভাগের খেলোয়াড় হিসেবে খেলেন।  বেরেশিনস্কি ২০১৩ সালে পোল্যান্ডের হয়ে আন্তর্জাতিক পর্যায়ে অভিষেক করেছেন; পোল্যান্ডের জার্সি গায়ে তিনি এপর্যন্ত ৫৩ ম্যাচে অংশগ্রহণ করেছেন।  প্রারম্ভিক জীবন বার্তোশ বেরেশিনস্কি ১৯৯২ সালের ১২ই জুলাই তারিখে পোল্যান্ডের পজনানে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০১৮ সালের ৪ঠা জুন তারিখে, তিনি রাশিয়ায় অনুষ্ঠিত ২০১৮ ফিফা বিশ্বকাপের জন্য ঘোষিত পোল্যান্ডের ২৩ সদস্যের চূড়ান্ত দলে স্থান পেয়েছিলেন।  পরিসংখ্যান আন্তর্জাতিক   দল  সাল  ম্যাচ  গোল পোল্যান্ড  ২০১৩  ১  ০ ২০১৪  ১  ০ ২০১৬  ১  ০ ২০১৭  ৩  ০ ২০১৮  ১০  ০ ২০১৯  ৬  ০ ২০২০  ৬  ০ ২০২১  ১১  ০ ২০২২  ১১  ০ ২০২৩  ৩  ০ সর্বমোট  ৫৩  ০  তথ্যসূত্র  বহিঃসংযোগ                       বিষয়শ্রেণী:১৯৯২-এ জন্ম বিষয়শ্রেণী:জীবিত ব্যক্তি বিষয়শ্রেণী:পোলীয় ফুটবলার বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:সোচেতা স্পোর্তিভা কালচো নাপোলির খেলোয়াড় বিষয়শ্রেণী:সেরিয়ে আ-এর খেলোয়াড় বিষয়শ্রেণী:পোল্যান্ডের আন্তর্জাতিক ফুটবলার বিষয়শ্রেণী:উনিওনে কালচো সাম্পদোরিয়ার খেলোয়াড় বিষয়শ্রেণী:২০১৮ ফিফা বিশ্বকাপের খেলোয়াড় বিষয়শ্রেণী:২০২২ ফিফা বিশ্বকাপের খেলোয়াড় বিষয়শ্রেণী:উয়েফা ইউরো ২০২০-এর খেলোয়াড় বিষয়শ্রেণী:একস্ত্রাক্লাসার খেলোয়াড় বিষয়শ্রেণী:ইতালিতে প্রবাসী ফুটবলার বিষয়শ্রেণী:এম্পোলি ফুটবল ক্লাবের খেলোয়াড় বিষয়শ্রেণী:পোলীয় প্রবাসী ফুটবলার বিষয়শ্রেণী:সেরিয়ে বি-এর খেলোয়াড় বিষয়শ্রেণী:পোল্যান্ডের আন্তর্জাতিক যুব ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:ফুটবল ফুলব্যাক
বঙ্গবন্ধু মেমোরিয়াল হাসপাতাল ( বিবিএমএইচ ) বাংলাদেশের চট্টগ্রামের বৃহত্তম বেসরকারী হাসপাতাল। হাসপাতালে ২২০ টি শয্যা এবং ১৫ টি ওয়ার্ড আছে। হাসপাতালটি প্রতিদিন ৭০০ থেকে ১,০০০ জন রোগীর সেবা দেয়। যার প্রায় তিন চতুর্থাংশ হাসপাতালের বহির্বিভাগের রোগী। ডাঃ পাখতুন ২০১৮-১২-১৭ তারিখে এই হাসপাতালে ইন্টার্নশিপ শুরু করেছিলেন।  হাসপাতালটি দেশের ২৩ টি "রেফারাল" হাসপাতালগুলোর মধ্যে একটি। রোগীদের বিশেষজ্ঞ চিকিৎসক এবং উন্নত স্বাস্থ্যসেবার প্রয়োজন হলে অন্যান্য হাসপাতালগুলো সাধারণত "রেফারাল" হাসপাতালে পাঠান।   ইতিহাস  ১৯৯৪ সালে চট্টগ্রামের ইউনিভার্সিটি অব সায়েন্স অ্যান্ড টেকনোলজি(ইউএসটিসি) ক্যাম্পাসে  হাসপাতালটি প্রতিষ্ঠিত হয়েছিল। এটি (ইউএসটিসি) বিশ্ববিদ্যালয় কর্তৃক পরিচালিত মেডিকেল স্কুলের ফলিত স্বাস্থ্য বিজ্ঞান ইনস্টিটিউট (আইএএইচএস) নামে শিক্ষা প্রদানকারী হাসপাতাল হিশেবে যাত্রা শুরু হয়েছিল।   সমালোচনা  ২০১২ সালে পরিচালিত একটি সমীক্ষায় দেখা গেছে, হাসপাতালটি অপরিশোধিত মেডিকেল বর্জ্য কখনও কখনও পুড়িয়ে দেয় বা সাধারণ বর্জ্যের সাথে মিশ্রিত করে   নিকটবর্তী চট্টগ্রাম সিটি কর্পোরেশনের ডাস্টবিনগুলিতে ফেলে দেয়  ২০১৩ সালে পরিবেশ অধিদফতর তরল বর্জ্য দ্বারা পরিবেশকে দূষিত করার জন্য এই হাসপাতালকে ৪,৫৫০,০০০ টাকা (৫৫,৭০০ মার্কিন ডলার) জরিমানা করেছিল।   ২০১৪ সালে বেতন, কাজের নিয়ম এবং অব্যবস্থাপনা জন্য শিক্ষক, চিকিৎসক এবং বিশ্ববিদ্যালয়ের অন্যান্য কর্মচারীরা প্রতিবাদস্বরূপ তিন মাস ধরে প্রতিদিন চার ঘণ্টা হাসপাতালের সমস্ত পরিষেবা (জরুরি সেবা ব্যতীত) স্থগিত করতে বাধ্য হয়েছিল।   তথ্যসূত্র   বিষয়শ্রেণী:শেখ মুজিবুর রহমানের স্মারক বিষয়শ্রেণী:চট্টগ্রামের হাসপাতাল বিষয়শ্রেণী:১৯৯৪-এ বাংলাদেশে প্রতিষ্ঠিত বিষয়শ্রেণী:১৯৯৪-এ প্রতিষ্ঠিত হাসপাতাল বিষয়শ্রেণী:বাংলাদেশের বেসরকারি হাসপাতাল
আস মোহাম্মদ তুরাজ হলেন একজন ভারতীয় কবি, গীতিকার এবং চিত্রনাট্যকার। তিনি টেলিভিশন, সঙ্গীত অ্যালবাম এবং চলচ্চিত্রে কাজ করেছেন। তিনি বহুসংখ্যক বলিউড চলচ্চিত্রের জন্য গীতিকবিতা লিখেছেন যার মধ্যে রয়েছে ২০০৭ সালের কুড়িয়াঁ কা হেঁ ঝামানা, ২০০৯ সালের দ্য আনফোর্গেটেবল এবং ২০১০ সালের গুজারিশ। "আয়াত", "কাবি জো বাদাল বার্সে", "তেরা ঝিকর", "উড়ি" এবং "তেরে লিয়ে মেরে কারিম" গানগুলি অনেক সুপরিচিত। সঙ্গীত অ্যালবাম "উই ইন্ডিয়ান্স"-এর "সারে জাহাঁ সে আচ্ছা হিন্দুস্তান আমারা" তার দ্বারা পরিচালিত। সাম্প্রতিক চলচ্চিত্র পদ্মাবত থেকে মুক্তি পাওয়া "গুমার", "বিন্তে দিল" এবং "খালিবলি" গানগুলি তার দ্বারা লিখিত, যার পাশাপাশি রয়েছে বদলা থেকে "তুম না আয়ে"।   পুরস্কার ও মনোনয়ন   বছর পুরস্কার বিভাগ মনোনীত কর্ম ফলাফল  ২০১৬ ১৬তম জি সিনে পুরস্কার শ্রেষ্ঠ গীতিকার "আয়াত" (বাজীরাও মাস্তানী)   ২০১৯ ৬৪তম ফিল্মফেয়ার পুরস্কার শ্রেষ্ঠ গীতিকার "বিনতে দিল" (পদ্মাবত)   ২০২৩ ৬৮তম ফিল্মফেয়ার পুরস্কার "জব সাইয়াঁ" (গঙ্গুবাই কাঠিয়াওয়াডি)   ২৩তম আইফা পুরস্কার শ্রেষ্ঠ গীতিকার     তথ্যসূত্র    বহিঃসংযোগ     বিষয়শ্রেণী:১৯৮১-এ জন্ম বিষয়শ্রেণী:জীবিত ব্যক্তি বিষয়শ্রেণী:২১শ শতাব্দীর ভারতীয় কবি বিষয়শ্রেণী:২১শ শতাব্দীর ভারতীয় লেখক বিষয়শ্রেণী:ভারতীয় পুরুষ গীতিকার বিষয়শ্রেণী:হিন্দি ভাষার কবি বিষয়শ্রেণী:হিন্দি ভাষার গীতিকার বিষয়শ্রেণী:হিন্দি ভাষার লেখক
জন জং-সেও (জন্ম: ৫ জুলাই ১৯৯৪) দক্ষিণ কোরীয় অভিনেত্রী। তিনি ২০১৮ সালের প্রশংসিত দক্ষিণ কোরীয় থ্রিলার বার্নিংয়ে  হাই-মির চরিত্রে অভিনয় করার জন্য সবচেয়ে বেশি পরিচিত।   জীবনের প্রথমার্ধ  জন পরিবারের একমাত্র সন্তান হিসাবে সিওলে জন্মগ্রহণ করেছিলেন। জন যখন ছোট তখন তার পরিবার কানাডায় চলে আসে। তিনি কানাডার একটি মিডল স্কুলে পড়াশোনা করেছেন, তারপরে কোরিয়ায় ফিরে আসেন এবং আনিয়াং আর্টস হাই স্কুল থেকে স্নাতক হন। উচ্চ বিদ্যালয়ের পরে তিনি সেজং বিশ্ববিদ্যালয়ে পড়াশোনা করেছেন। ২০১৮ সালে তিনি তার অভিনয়জীবন অনুসরণের জন্য বিশ্ববিদ্যালয় থেকে বিরতি নিয়েছিলেন।   চলচ্চিত্রের তালিকা   বছর  শিরোনাম  ভূমিকা  সূত্র।  ২০১৮  বার্নিং  শিন হাই-মি   ২০২০  কল  উয়ং সোক   ঘোষিত হয়নি  মোনা লিসা এবং ব্লাড মুন  লুনাটিক     তথ্যসূত্র    বহিঃসংযোগ    মাই কোম্পানিতে জিওন জং-সিও                বিষয়শ্রেণী:জীবিত ব্যক্তি বিষয়শ্রেণী:১৯৯৪-এ জন্ম বিষয়শ্রেণী:দক্ষিণ কোরীয় চলচ্চিত্র অভিনেত্রী বিষয়শ্রেণী:দক্ষিণ কোরীয় অভিনেত্রী বিষয়শ্রেণী:দক্ষিণ কোরীয় টেলিভিশন অভিনেত্রী বিষয়শ্রেণী:২১শ শতাব্দীর দক্ষিণ কোরীয় অভিনেত্রী  বিষয়শ্রেণী:দক্ষিণ কোরীয় ওয়েব ধারাবাহিকের অভিনেত্রী
দানিয়েল ভিভিয়ান মোরেনো (; জন্ম: ৫ জুলাই ১৯৯৯; দানিয়েল ভিভিয়ান নামে সুপরিচিত) হলেন একজন স্পেনীয় পেশাদার ফুটবল খেলোয়াড়। তিনি বর্তমানে স্পেনীয় ক্লাব অ্যাথলেটিক বিলবাও এবং স্পেন জাতীয় দলের হয়ে রক্ষণভাগের খেলোয়াড় হিসেবে খেলেন। তিনি মূলত কেন্দ্রীয় রক্ষণভাগের খেলোয়াড় হিসেবে খেলেন।  ভিভিয়ান ২০২৪ সালে স্পেনের হয়ে আন্তর্জাতিক পর্যায়ে অভিষেক করেছেন; স্পেনের জার্সি গায়ে তিনি এপর্যন্ত ১ ম্যাচে অংশগ্রহণ করেছেন।  প্রারম্ভিক জীবন দানিয়েল ভিভিয়ান মোরেনো ১৯৯৯ সালের ৫ই জুলাই তারিখে স্পেনের ভিতোরিয়া-গাস্তেইসে জন্মগ্রহণ করেছেন এবং সেখানেই তার শৈশব অতিবাহিত করেছেন।  আন্তর্জাতিক ফুটবল ২০২৪ সালের ২২শে মার্চ তারিখে, ২৪ বছর, ৮ মাস ও ১৭ দিন বয়সে, ডান পায়ে ফুটবল খেলায় পারদর্শী ভিভিয়ান কলম্বিয়ার বিরুদ্ধে অনুষ্ঠিত প্রীতি ম্যাচে অংশগ্রহণ করার মাধ্যমে আন্তর্জাতিক ফুটবলে স্পেনের হয়ে অভিষেক করেছেন। তিনি উক্ত ম্যাচের মূল একাদশে অন্তর্ভুক্ত ছিলেন; ম্যাচে তিনি ২৫ নম্বর জার্সি পরিধান করে কেন্দ্রীয় রক্ষণভাগের খেলোয়াড় হিসেবে খেলেছিলেন। ম্যাচটি কলম্বিয়া ১–০ গোলের ব্যবধানে জয়লাভ করেছিল। স্পেনের হয়ে অভিষেকের বছরে ভিভিয়ান সর্বমোট ১ ম্যাচে অংশগ্রহণ করেছেন।  পরিসংখ্যান আন্তর্জাতিক   দল  সাল  ম্যাচ  গোল স্পেন  ২০২৪  ১  ০ সর্বমোট  ১  ০  তথ্যসূত্র  বহিঃসংযোগ    বিষয়শ্রেণী:১৯৯৯-এ জন্ম বিষয়শ্রেণী:জীবিত ব্যক্তি বিষয়শ্রেণী:ফুটবল রক্ষণভাগের খেলোয়াড় বিষয়শ্রেণী:স্পেনের আন্তর্জাতিক ফুটবলার বিষয়শ্রেণী:উয়েফা ইউরো ২০২৪-এর খেলোয়াড় বিষয়শ্রেণী:স্পেনীয় পুরুষ ফুটবলার বিষয়শ্রেণী:ফুটবল সেন্ট্রাল ডিফেন্ডার বিষয়শ্রেণী:লা লিগার খেলোয়াড় বিষয়শ্রেণী:সেহুন্দা দিভিসিওনের খেলোয়াড় বিষয়শ্রেণী:সেহুন্দা দিভিসিওন বি-এর খেলোয়াড় বিষয়শ্রেণী:তেরসেরা দিভিসিওনের খেলোয়াড় বিষয়শ্রেণী:দেপোর্তিভো আলাভেসের খেলোয়াড় বিষয়শ্রেণী:ক্লাব দেপোর্তিবো বাস্কোনিয়ার ফুটবলার বিষয়শ্রেণী:অ্যাথলেটিক বিলবাও বি-এর ফুটবলার বিষয়শ্রেণী:অ্যাথলেটিক বিলবাওয়ের ফুটবলার বিষয়শ্রেণী:উয়েফা ইউরোপীয় চ্যাম্পিয়নশিপ বিজয়ী খেলোয়াড় বিষয়শ্রেণী:ভিতোরিয়া-গাসতেইসের ফুটবলার
হিকমাত বা হিকমত বা হেকমত,   , , আক্ষরিক অর্থে প্রজ্ঞা, দর্শন; যুক্তি, অন্তর্নিহিত কারণ) হল ইসলামি দর্শন ও আইনের একটি ধারণা। অর্জিত গ্রন্থগত জ্ঞান , অভিজ্ঞতা, বাস্তবজ্ঞান, সাধারণ জ্ঞান ও গভীর চিন্তার সমন্নয় ঘটিয়ে বাস্তব জীবনে প্রয়োগ ও ব্যবহারের ক্ষমতা হচ্ছে প্রজ্ঞা। গভীর অন্তর্দৃষ্টি, বিচক্ষণতা, বুদ্ধিমত্তার সমষ্টিও হিকমাহ।  দার্শনিক মোল্লা সদরা হিকমাত-কে "সত্তার সারমর্মকে তারা যেমন আছে তা জানতে চাওয়া" বা "মানুষের বস্তুনিষ্ঠ জগতের সাথে সঙ্গতিপূর্ণ একটি বুদ্ধিগত জগতে পরিণত হওয়া" হিসাবে সংজ্ঞায়িত করেছেন।।  বিভিন্ন ইসলামিক ভাষ্য হিকমাত-কে "বিজ্ঞানের সর্বোত্তম উপায়ে সর্বোত্তম জিনিসগুলি জানা ...", অভিজ্ঞতা, "বিচারে ন্যায়বিচার" ব্যবহার করে, "বিষয়ের বাস্তবতা সম্পর্কে জ্ঞান" হিসাবে বর্ণনা করে।  "যা অজ্ঞতাকে বাধা দেয়,"  "জিনিসকে তাদের যথাযথ স্থানে রাখা, তাদের যথাযথ মর্যাদায় সমাসীন করা" ইত্যাদি  ইবনুল কাইয়্যিমের মতে, হিকমাহ-এর তিনটি স্তরের মধ্যে সর্বোচ্চ এবং একচেটিয়া স্তরটি "বাকী উম্মাহর উপর সাহাবীদের জন্য সংরক্ষিত, এবং এটি [ইসলামী] পণ্ডিতরা সর্বোচ্চ স্তরে পৌঁছাতে পারে।"  ফিকাহ (ইসলামী আইনশাস্ত্র) এর একটি পরিভাষা হিসাবে, তাকি উসমানি এটিকে "[ইসলামী] আইন প্রণয়ন করার সময় আইন প্রণয়নকারীর বিবেচনায় নেওয়া প্রজ্ঞা এবং দর্শন বা [আইনের] প্রয়োগকারী দ্বারা আকৃষ্ট করার উদ্দেশ্যে করা সুবিধা" হিসাবে বর্ণনা করেন। ডাঃ দিপারতুয়া এটাকে "উদ্দেশ্য ও প্রজ্ঞা" অভিধায় "শরিয়াহ দ্বারা নির্ধারিত" বলে অভিহিত করেছেন।   উসমানি ট্রাফিক লাইটের কথা উল্লেখে করে ধর্মনিরপেক্ষ আইনের উদাহরণ দিয়েছেন- যেখানে ইল্লাত ( ফিকহের আরেকটি পরিভাষা যার অর্থ "একটি লেনদেনের মৌলিক বৈশিষ্ট্য যা প্রাসঙ্গিক আইন প্রয়োগ করে")  হল লাল আলোতে থামার আনুগত্য, আর হিকমাহ হল ট্রাফিক নিরাপত্তা- যানবাহন এবং পথচারীদের সংঘর্ষ এড়ানো। , paras 119-120  ব্যাখ্যা সংজ্ঞা  মোল্লা সাদ্রার মতে   বিভিন্ন ইসলামিক পণ্ডিত ও গবেষক এটিকে বিভিন্ন ভাবে ব্যাখ্যা দিয়েছেন। ইবনে মানদুর এর লিসেন আল আরব বইটিতে বলা হয়েছে  আবার,al-Asma'i. as-Sihah. pp. 5/1901 ইবনে ফারিস এর মতে হিকমাহ হচ্ছে: পাকিস্তানি বিচারক ও ইসলামিক পণ্ডিত মুহাম্মাদ ত্বকি উসমানীর মতে  হিকমাহ হচ্ছে  ডক্টর দিপারতুয়ারের মতে-  ইবনে আল-কাইয়ূম এর মতে "হিকমাহ এর সর্বোচ্চ স্তরে উপনীত হতে পেরেছিলেন রসূলের সাহাবারা এবং এটিই হচ্ছে ইসলামি পণ্ডিতদের জন্য জ্ঞানের বা পান্ডিত্যের সর্বোচ্চ স্তর ।" Taj al-'Arus'. pp. 8/353  কুরআন-হাদীসের বাণীতে হিকমাহ   হিকমাহ হচ্ছে মহান আল্লাহর একটি গুণ। তিনি ‘ الحكيم (আল-হাকিম)' অর্থ প্রজ্ঞাময়।  সূরা লোকমানে বলা হয়েছে:  সূরা আল-বাকারাহে বলা হয়েছে:   আরও দেখুন    চোখমাহ   হিকমাহ আল ইশরাক  হিকমাহ আল-মুতাআলিয়াহ  ইরফান  মারিফাত  মুতাজিলা   তথ্যসূত্র   বিষয়শ্রেণী:ফিকহ বিষয়শ্রেণী:ইসলামি দর্শন বিষয়শ্রেণী:আরবি শব্দ ও বাক্যাংশ বিষয়শ্রেণী:প্রজ্ঞা
আইএসও ১৫৯১৯ এর পুরো নাম "দেবনাগরী ও তৎসম্পর্কিত অন্যান্য ভারতজাত লিপির লাতিন অক্ষরে প্রকাশব্যবস্থা"। এটি রোমানীকরণের বিভিন্ন আন্তর্জাতিক ব্যবস্থার অন্যতম। এটির প্রকাশকাল ২০০১ খ্রিষ্টাব্দ। এটি বিভিন্ন অক্ষর-চিহ্নের সাহায্যে বৃহত্তর ব্রাহ্মী লিপি পরিবারের বিভিন্ন স্বর ও ব্যঞ্জন ধ্বনির প্রামাণ্য লাতিন অনুলিপি নির্ধারণ করে।   এক নজরে  + আইএসও ১৫৯১৯ অনুলিপি আইএসও দেবনাগরী বাংলা গুরুমুখী গুজরাতি ওড়িয়া তামিল তেলুগু কন্নড় মালয়ালম সিংহলী গণনা  अ  অ  ਅ  અ  ଅ  அ  అ  ಅ  അ  අ  ১০  आ  আ  ਆ  આ  ଆ  ஆ  ఆ  ಆ  ആ  ආ  ১০           ඇ  ১           ඈ  ১  इ  ই  ਇ  ઇ  ଇ  இ  ఇ  ಇ  ഇ  ඉ  ১০  ई  ঈ  ਈ  ઈ  ଈ  ஈ  ఈ  ಈ  ഈ  ඊ  ১০  उ  উ  ਉ  ઉ  ଉ  உ  ఉ  ಉ  ഉ  උ  ১০  ऊ  ঊ  ਊ  ઊ  ଊ  ஊ  ఊ  ಊ  ഊ  ඌ  ১০          ്    ১  ऋ  ঋ   ઋ  ଋ   ఋ  ಋ  ഋ  ඍ  ৮  ॠ  ৠ   ૠ  ୠ   ౠ  ೠ  ൠ  ඎ  ৮  ऌ  ঌ   ઌ  ଌ   ఌ  ಌ  ഌ  ඏ  ৮  ॡ  ৡ   ૡ  ୡ   ౡ  ೡ  ൡ  ඐ  ৮  ऎ      எ  ఎ  ಎ  എ  එ  ৬  ए  এ  ਏ  એ  ଏ  ஏ  ఏ  ಏ  ഏ  ඒ  ১০  ऍ    ઍ         ২  ऐ  ঐ  ਐ  ઐ  ଐ  ஐ  ఐ  ಐ  ഐ  ඓ  ১০  ऒ      ஒ  ఒ  ಒ  ഒ  ඔ  ৬  ओ  ও  ਓ  ઓ  ଓ  ஓ  ఓ  ಓ  ഓ  ඕ  ১০  ऑ    ઑ         ২  औ  ঔ  ਔ  ઔ  ଔ  ஔ  ఔ  ಔ  ഔ  ඖ  ১০  ं  ং  ਂ  ં  ଂ  ஂ  ం  ಂ  ം   ං  ১০    ੰ          ১  ँ  ঁ  ਁ  ઁ  ଁ          ৬        ఁ      ১  ः  ঃ  ਃ  ઃ  ଃ   ః  ಃ  ഃ   ඃ  ৯  ᳵ        ೱ     ২  ᳶ        ೲ     ২       ஃ       ১  क  ক  ਕ  ક  କ  க  క  ಕ  ക  ක  ১০  ख  খ  ਖ  ખ  ଖ   ఖ  ಖ  ഖ  ඛ  ৯  ग  গ  ਗ  ગ  ଗ   గ  ಗ  ഗ  ග  ৯  घ  ঘ  ਘ  ઘ  ଘ   ఘ  ಘ  ഘ  ඝ  ৯  ङ  ঙ  ਙ  ઙ  ଙ  ங  ఙ  ಙ  ങ  ඞ  ১০           ඟ  ১  च  চ  ਚ  ચ  ଚ  ச  చ  ಚ  ച  ච  ১০        ౘ      ১  छ  ছ  ਛ  છ  ଛ   ఛ  ಛ  ഛ  ඡ  ৯  ज  জ  ਜ  જ  ଜ  ஜ  జ  ಜ  ജ  ජ  ১০  झ  ঝ  ਝ  ઝ  ଝ   ఝ  ಝ  ഝ  ඣ  ৯  ञ  ঞ  ਞ  ઞ  ଞ  ஞ  ఞ  ಞ  ഞ  ඤ  ১০           ඦ  ১  ट  ট  ਟ  ટ  ଟ  ட  ట  ಟ  ട  ට  ১০  ठ  ঠ  ਠ  ઠ  ଠ   ఠ  ಠ  ഠ  ඨ  ৯  ड  ড  ਡ  ડ  ଡ   డ  ಡ  ഡ  ඩ  ৯  ड़  ড়  ੜ   ଡ଼        ৪  ढ  ঢ  ਢ  ઢ  ଢ   ఢ  ಢ  ഢ  ඪ  ৯  ढ़  ঢ়    ଢ଼        ৩  ण  ণ  ਣ  ણ  ଣ  ண  ణ  ಣ  ണ  ණ  ১০           ඬ  ১  त  ত  ਤ  ત  ତ  த  త  ತ  ത  ත  ১০  थ  থ  ਥ  થ  ଥ   థ  ಥ  ഥ  ථ  ৯  द  দ  ਦ  દ  ଦ   ద  ದ  ദ  ද  ৯  ध  ধ  ਧ  ધ  ଧ   ధ  ಧ  ധ  ධ  ৯  न  ন  ਨ  ન  ନ  ந  న  ನ  ന  න  ১০           ඳ  ১  प  প  ਪ  પ  ପ  ப  ప  ಪ  പ  ප  ১০  फ  ফ  ਫ  ફ  ଫ   ఫ  ಫ  ഫ  ඵ  ৯  ब  ব  ਬ  બ  ବ   బ  ಬ  ബ  බ  ৯  भ  ভ  ਭ  ભ  ଭ   భ  ಭ  ഭ  භ  ৯  म  ম  ਮ  મ  ମ  ம  మ  ಮ  മ  ම  ১০           ඹ  ১  ऱ      ற  ఱ  ಱ  റ    ৫          ഺ    ১  ऩ      ன    ഩ    ৩  ऴ      ழ     ೞ  ഴ    ৫  य  য  ਯ  ય  ଯ  ய  య  ಯ  യ  ය  ১০  य़  য়    ୟ        ৩  र  র  ਰ  ર  ର  ர  ర  ರ  ര  ර  ১০  ऱ्            ১  ल  ল  ਲ  લ  ଲ  ல  ల  ಲ  ല  ල  ১০  ळ   ਲ਼  ળ  ଳ  ள  ళ  ಳ  ള  ළ  ৯  व  ৱ  ਵ  વ  ଵ  வ  వ  ವ  വ  ව  ১০  श  শ  ਸ਼  શ  ଶ  ஶ  శ  ಶ  ശ  ශ  ১০  ष  ষ   ષ  ଷ  ஷ  ష  ಷ  ഷ  ෂ  ৯  स  স  ਸ  સ  ସ  ஸ  స  ಸ  സ  ස  ১০  ह  হ  ਹ  હ  ହ  ஹ  హ  ಹ  ഹ  හ  ১০  ऽ  ঽ   ઽ  ଽ   ఽ  ಽ  ഽ    ৭  क़  ক়  ਕ਼  ક઼         ৪  ख़  খ়  ਖ਼  ખ઼         ৪  ग़  গ়  ਗ਼  ગ઼         ৪  ज़  জ়  ਜ਼  જ઼    ౙ  ಜ಼     ৬  फ़  ফ়  ਫ਼  ફ઼     ಫ಼   ෆ  ৬   ব়    ୱ        ২  বিষয়শ্রেণী:ভাষাবিজ্ঞান বিষয়শ্রেণী:আইএসও বিষয়শ্রেণী:ব্রাহ্মী লিপি রোমানীকরণ বিষয়শ্রেণী:আইএসও মান
ফাইল নামস্থান হল একটি নামস্থান যা প্রশাসনিক পাতা নিয়ে গঠিত যেখানে উইকিপিডিয়ার সমস্ত মিডিয়া বিষয়বস্তু থাকে।  উইকিপিডিয়ায়, সমস্ত মিডিয়া ফাইলের নাম উপসর্গ ফাইল: দিয়ে শুরু হয়, যার মধ্যে চিত্র, ভিডিও ক্লিপ বা অডিও ক্লিপ, নথির দৈর্ঘ্যের ক্লিপ সহ ডেটা ফাইল রয়েছে;  অথবা MIDI ফাইল (কম্পিউটার সঙ্গীত নির্দেশাবলীর একটি ছোট ফাইল)।  ফাইলের জন্য সন্ধান, অথবা আপনার নিজের ফাইল আপলোড করুন।  (নীচে ফাইলগুলি আপলোড করা দেখুন।) একটি অনুসন্ধান প্রতিটি ফাইল পৃষ্ঠা তালিকাভুক্ত করে যেখানে ফাইল পৃষ্ঠায় পাওয়া সমস্ত অনুসন্ধান শব্দ রয়েছে।  অনুসন্ধান বাক্স থেকে, ফাইল:বর্ণনামূলক পদ লিখুন।  ' প্রশ্নে।  তারপর, পৃষ্ঠার নাম আবিষ্কার করে, আপনি যে কোনও পৃষ্ঠার উইকিটেক্সট সম্পাদনা করতে পারেন এবং সেই মিডিয়াটি সন্নিবেশ করতে পারেন।  নিবন্ধগুলিকে উল্লেখযোগ্যভাবে উন্নত করার এটি একটি সহজ উপায়।  (নীচে ফাইল ব্যবহার দেখুন।) উদাহরণস্বরূপ, পৃষ্ঠার শিরোনাম "ফাইল:CI 2011 swim 04 jeh.theora.ogv" এর অনুসন্ধান ফলাফলে প্রদর্শিত হবে।  ।  একটি ফাইল পাতা এর সাথে কাজ করার সময় সাধারণ উইকিসংযোগ সিনট্যাক্স থেকে তিনটি শব্দার্থগত পার্থক্য রয়েছে:   [['ফাইল:'পৃষ্ঠার নাম]] ফাইলটিকে transclude করবে, রেন্ডার করা পৃষ্ঠায় ছবি, ভিডিও, অডিও বা MIDI ফাইল ঢোকানো হবে  একটি 'ফাইল লিঙ্কতে।  একটি ফাইল লিঙ্ক হল 'ফাইল' নামস্থান থেকে একটি ট্রান্সক্লুশন, ট্রান্সক্লুশন প্যারামিটার সহ সম্পূর্ণ।  [[:ফাইল:পৃষ্ঠার নাম]], প্রাথমিক কোলন সহ, ছবি, ভিডিও বা অডিও ফাইল পৃষ্ঠা লিঙ্ক করবে;  [['মিডিয়া:'পৃষ্ঠার নাম]] একটি লিঙ্ক রেন্ডার করবে যা সরাসরি একটি ডেটা ফাইল এর ইমেজ বা অডিও বা ভিডিও সক্রিয় করতে পারে।  নিজস্ব পৃষ্ঠা (রেন্ডার করা পৃষ্ঠা বা ফাইল পৃষ্ঠা থেকে পৃথক)। পুরানো পৃষ্ঠাগুলির সাথে পিছিয়ে থাকা সামঞ্জস্যের জন্য উপনাম চিত্র:' (এখন অবমুক্ত) এখনও উইকিলিঙ্কে বা অনুসন্ধান বাক্সে ফাইল:-এর পরিবর্তে উপলব্ধ।  , কিন্তু "চিত্র" এখন শুধু চিত্রের চেয়ে আরও বেশি ধরনের ডেটা ফাইলকে নির্দেশ করবে।
শ্বেতাঙ্গ শ্রেষ্ঠত্ব হলো এই বিশ্বাস যে শ্বেতাঙ্গরা অন্যান্য জাতির চেয়ে শ্রেষ্ঠ ।  এই বিশ্বাস শ্বেতাঙ্গদের দ্বারা অধিষ্ঠিত যেকোনো ক্ষমতা এবং সুযোগ-সুবিধার রক্ষণাবেক্ষণ এবং প্রতিরক্ষার পক্ষে। শ্বেতাঙ্গ শ্রেষ্ঠত্বের মূলে রয়েছে বৈজ্ঞানিক বর্ণবাদের মতবাদ যা বর্তমানে খন্ডায়িত এবং এটি ইউরোপীয় উপনিবেশবাদের একটি মূল যুক্তি ছিল।    একটি রাজনৈতিক মতাদর্শ হিসেবে, এটি শ্বেতাঙ্গ এবং অশ্বেতাঙ্গ সমর্থকদের দ্বারা সাংস্কৃতিক, সামাজিক, রাজনৈতিক, ঐতিহাসিক বা প্রাতিষ্ঠানিক আধিপত্য আরোপ করে এবং বজায় রাখে। অতীতে, এই মতাদর্শ আর্থ-সামাজিক ও আইনি কাঠামোর মাধ্যমে কার্যকর করা হয়েছিল যেমন আটলান্টিক দাস ব্যবসা, ইউরোপীয় ঔপনিবেশিক শ্রম ও সামাজিক অনুশীলন, আফ্রিকা দখলের লড়াই, মার্কিন যুক্তরাষ্ট্রে জিম ক্রো আইন, নিউজিল্যান্ডে স্থানীয় জমি আদালতের কার্যক্রম,  ১৮৯০ থেকে ১৯৭০-এর দশকের মাঝামাঝি পর্যন্ত শ্বেতাঙ্গ অস্ট্রেলিয়া নীতি এবং দক্ষিণ আফ্রিকায় বর্ণবাদ ।   এই মতাদর্শ আজ নব্য-কনফেডারেটদের মধ্যেও বিদ্যমান।  শ্বেতাঙ্গ শ্রেষ্ঠত্ববাদ সমসাময়িক বিভিন্ন আন্দোলনের ভিত্তি, যার মধ্যে রয়েছে শ্বেতাঙ্গ জাতীয়তাবাদ, শ্বেতাঙ্গ বিচ্ছিন্নতাবাদ, নব্য-নাৎসিবাদ এবং খ্রিস্টীয় পরিচয় আন্দোলন।  মার্কিন যুক্তরাষ্ট্রে, শ্বেতাঙ্গ শ্রেষ্ঠত্ব মূলত আর্য জাতি, শ্বেতাঙ্গ আর্য প্রতিরোধ এবং কু ক্লাক্স ক্ল্যান (KKK) এর সাথে যুক্ত, এগুলিকে ইহুদি-বিরোধী বলে মনে করা হয়, যদিও এটি একটি পূর্বশর্ত নয়।সাম্প্রতিক বছরগুলিতে, টুইটার (জুলাই ২০২৩ সাল থেকে X নামে পরিচিত), রেডিট এবং স্টর্মফ্রন্টের মতো ওয়েবসাইটগুলি শ্বেতাঙ্গ শ্রেষ্ঠত্বের কার্যকলাপ এবং আগ্রহ বৃদ্ধিতে অবদান রেখেছে।   শ্বেতাঙ্গ শ্রেষ্ঠত্বের বিভিন্ন রূপের ধারণা ভিন্ন, কাকে শ্বেতাঙ্গ হিসেবে বিবেচনা করা হবে (যদিও উদাহরণ হিসেবে সাধারণত সাদা চামড়ার, স্বর্ণকেশী চুলের এবং নীল চোখের বৈশিষ্ট্য দেখা হয় - উত্তর ইউরোপে এই বৈশিষ্ট্যগুলি সবচেয়ে বেশি দেখা যায় এবং ছদ্ম-বৈজ্ঞানিকভাবে এগুলিকে আর্য জাতির বৈশিষ্ট্য হিসাবে দেখা হয়), এবং সমস্ত শ্বেতাঙ্গ শ্রেষ্ঠত্ববাদী সংগঠন তাদের সবচেয়ে বড় শত্রু কে তা নিয়ে একমত নয়।  শ্বেতাঙ্গ শ্রেষ্ঠত্ববাদীদের বিভিন্ন গোষ্ঠী বিভিন্ন জাতিগত, বর্ণগত, ধর্মীয় এবং অন্যান্য শত্রুদের চিহ্নিত করে,  যাদের মধ্যে সাধারণত সাব-সাহারান আফ্রিকান বংশধর, আমেরিকা ও ওশেনিয়ার আদিবাসী, এশীয়, বহুজাতিক মানুষ, মধ্যপ্রাচ্যের মানুষ, ইহুদি,    মুসলিম এবং LGBTQ+ মানুষ অন্তর্ভূক্ত।      একাডেমিক ব্যবহারে, বিশেষ করে সমালোচনামূলক জাতি তত্ত্ব বা ছেদ-বিচ্ছিন্নতার ক্ষেত্রে, "শ্বেতাঙ্গ শ্রেষ্ঠত্ব" বলতে এমন একটি সামাজিক ব্যবস্থাকেও বোঝায় যেখানে শ্বেতাঙ্গরা আনুষ্ঠানিক আইনি সমতা সত্ত্বেও, সামষ্টিক এবং ব্যক্তিগত উভয় স্তরেই অন্যান্য জাতিগত গোষ্ঠীর তুলনায় কাঠামোগত সুবিধা ( বিশেষাধিকার ) ভোগ করে।      তথ্যসূত্র  বিষয়শ্রেণী:রাজনীতি ও বর্ণ বিষয়শ্রেণী:জাতিগত বিভাজন বিষয়শ্রেণী:রাজনৈতিক মতাদর্শ
বেঙ্গালুরু মেট্রোপলিটান ট্রান্সপোর্ট কর্পোরেশন (বিএমটিসি) একটি সংস্থা যা ভারতে অবস্থিত বেঙ্গালুরু শহরের জনসাধারণের জন্য পরিবহন ব্যবস্থা, অর্থাৎ বাস চলাচলের তদারকি করে। এই সংস্থার লক্ষ্যনীয় বৈশিষ্ট হলো এরা ভারতের প্রথম রাষ্ট্রায়ত্ব সংস্থা যারা জানুয়ারি ২০০৬-এ দুই শহরের মধ্যে ভলভো B7RLE বাস চলাচল ব্যবস্থা শুরু করেন. 2009-এর জুন মাসের প্রথম দিনে কর্ণাটক রাজ্য সরকার এবং বাঙ্গালোরে মেট্রোপলিটান ট্রান্সপোর্ট কর্পোরেশন তাদের প্রথম বার্ষিকী উদ্জাপন করেন গরিব মানুষের জন্য বিশেষ বাস চলাচল ব্যবস্থা অটল সারিগে-র উদ্বোধন করে.এই যোগাযোগ ব্যবস্থা অল্প খরচে অর্থনৈতিকভাবে অনগ্রসর শ্রেনীর মানুষজনকে তার নিকটতম বাস স্টেশনে পৌঁছে দেওয়ার লক্ষে শুরু করা হয়েছে।   তথ্যসূত্র    বহিঃসংযোগ   BMTC-র নিজস্ব প্রাতিষ্ঠানিক ওয়েবসাইট   BMTC বাস এবং তাদের নির্দিষ্ট গমনপথ খুঁজে বের করার জন্য ওয়েবসাইট এবং মোবাইলের সাহায্যে তথ্য পাওয়া যেতে পারে (6টি অন্য শহরের জন্যও এই ব্যবস্থা রয়েছে)  আপনার এলাকার কাছাকাছি অবস্থিত BMTC বাস স্টপ খুঁজে বের করা.বাস স্টপ এবং বাস চলাচলের নির্দিষ্ট পথ বাঙ্গালোরের মানচিত্রে চিহ্নিত করা হয়েছে.  BMTC ভলভো বাস চলাচলের নির্দেশিকা.  ওয়েবসাইট জানাচ্ছে BMTC-র লাভ 140 কোটি টাকা  বিষয়শ্রেণী:বাঙ্গালোরের যোগাযোগ ব্যবস্থা বিষয়শ্রেণী:ভারতের বাস পরিবহন সংস্থা বিষয়শ্রেণী:জনসাধারণের জন্য পরিবহন ব্যবস্থা. বিষয়শ্রেণী:বেঙ্গালুরুর পরিবহন বিষয়শ্রেণী:ভারতের বাস কোম্পানি বিষয়শ্রেণী:ভারতের রাজ্য সড়ক পরিবহন কর্পোরেশন বিষয়শ্রেণী:ভারতের মহানগর পরিবহন সংস্থা বিষয়শ্রেণী:বেঙ্গালুরু ভিত্তিক কোম্পানি বিষয়শ্রেণী:১৯৯৭-এ প্রতিষ্ঠিত সরকারি সংস্থা বিষয়শ্রেণী:১৯৯৭-এ কর্ণাটকে প্রতিষ্ঠিত
নিচের আলোচনাটি নিম্নলিখিত নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।  ফলাফল ছিল: দ্রুত অপসারণ করা হল।  — ফেরদৌস •  ০৯:২৯, ১৬ মে ২০২০ (ইউটিসি) ভীমগঞ্জ ইউনিয়ন   – (অপসারণের প্রস্তাবনা দেখুনলগ দেখুন) () ভীমগঞ্জকে আমি ইউনিয়ন ভেবেছিলাম। কিন্তু এটি শুধু গ্রাম মাত্র। তাই আমার ভুলটি ক্ষমা করে এটি অপসারণ করুন।    [[ব্যবহারকারী:MD Abu Siyam|টেকনিসিয়াম]]✉ ০১:১৮, ১৪ মে ২০২০ (ইউটিসি)   ''উপরের আলোচনাটি নিবন্ধের অপসারণ প্রস্তাবনার একটি হালনাগাদকৃত বিতর্ক। অনুগ্রহপূর্বক এটি পরিবর্তন করবেন না। নতুন কোনো মন্তব্য বা আলোচনা উপযুক্ত পাতায় করা উচিত (যেমন অপসারিত না হলে নিবন্ধের আলাপ পাতায় বা অপসারিত হলে অপসারণ পর্যালোচনার পাতায়)।
তৃতীয় তৈলপ (রাজত্বকাল: ১১৫১–১১৬৪ খ্রিস্টাব্দ) রাজা দ্বিতীয় জগদেকমল্লের পরে পশ্চিম চালুক্য সিংহাসনে আরোহণ করেন। তাঁর রাজত্বকালেই চালুক্য সাম্রাজ্যের পতনের সূত্রপাত ঘটে। কাকতীয় রাজবংশের দ্বিতীয় প্রোল তাঁর বিরুদ্ধে যুদ্ধ ঘোষণা করেন। যুদ্ধে তৃতীয় তৈলপ পরাজিত ও বন্দী হন।শাস্ত্রী (১৯৫৫), পৃ. ১৭৬ এই ঘটনার ফলে চালুক্যদের অন্যান্য সামন্ত শাসকেরাও বিদ্রোহ ঘোষণা করে। সেউণ ও হৈসলরা চালুক্য রাজ্য থেকে নিজ নিজ অঞ্চল বিচ্ছিন্ন করে নিতে থাকে। কলচুরি রাজা দ্বিতীয় বিজ্জল ১১৫৭ খ্রিস্টাব্দে রাজধানী কল্যাণী অধিকার করে নিলে তৃতীয় তৈলপ অধুনা ধারওয়াড় জেলার অন্তর্গত অন্নিগেরীতে পালিয়ে যান। শেষ পর্যন্ত ১১৬২ খ্রিস্টাব্দে হৈসল রাজ বীর নরসিংহের হাতে তৃতীয় তৈলপ নিহত জন।সেন (১৯৯৯), পৃ. ৩৮৮  তথ্যসূত্র   Dr. Suryanath U. Kamat (2001). Concise History of Karnataka, MCC, Bangalore (Reprinted 2002).  Sources              বিষয়শ্রেণী:১১৬৪-এ মৃত্যু বিষয়শ্রেণী:হিন্দু রাজশাসক বিষয়শ্রেণী:পশ্চিম চালুক্য সাম্রাজ্য
সুজন সখি ১৯৯৪ সালে মুক্তিপ্রাপ্ত বাংলাদেশী বাংলা ভাষার প্রণয়ধর্মী নাট্য চলচ্চিত্র। ছায়াছবিটি পরিচালনা করেছেন শাহ আলম কিরণ। এটি ১৯৭৫ সালে প্রখ্যাত চলচ্চিত্রকার খান আতাউর রহমান পরিচালিত ফারুক ও কবরী সারোয়ার জুটিকে নিয়ে নির্মিত সুজন সখী ছবির রঙিন পুনঃনির্মাণ। পরিচালক জহিরুল হক সালমান-শাবনূর জুটিকে নিয়ে এই ছবি নির্মাণের ঘোষণা দিলেও পরে তিনি মারা যাওয়ার পর শাহ আলম কিরণ এই চলচ্চিত্রটি পরিচালনা করেন। এই ছায়াছবিটির কাহিনী ও সংলাপ লিখেছেন আমজাদ হোসেন এবং চিত্রনাট্য লিখেছেন পরিচালক খান আতা নিজেই। পারিবারিক দ্বন্দ্বের কারণে দুই ভাইয়ের আলাদা হয়ে যাওয়া ও তাদের মিলনের গল্প নিয়ে নির্মিত ছবিটি পরিবেশনা করেছে ফেয়ার ফিল্মস। এতে নাম চরিত্রে অভিনয় করেছেন সালমান শাহ ও শাবনূর। এছাড়াও অন্যান্য ভূমিকায় রয়েছেন রাইসুল ইসলাম আসাদ, সাদেক বাচ্চু, আনোয়ারা প্রমুখ।   কাহিনী সংক্ষেপ  পারিবারিক দ্বন্দ্বের কারণে আলাদা হয়ে যায় দুই ভাই সুলেমান ও লোকমান। সুলেমান যাওয়ার সময় তার সব সম্পত্তি তার ভাতিজা সুজনকে দিয়ে যায়। সুলেমানের স্ত্রী কন্যা সন্তানের জন্ম দিয়ে মারা যায়। সুলেমানের মেয়ে সখি তার দাদীর আদরে-যত্নে বড় হতে থাকে। একদিন সুজনের সাথে তার পরিচয় হয়। কিন্তু তারা দুজনের কেউ কারো আসল পরিচয় জানে না। সখি একদিন তার দাদীর সাথে সুজনের পরিচয় করিয়ে দিলে তারা তাদের আসল সম্পর্ক জানতে পারে। এখন তারা কি পারবে দুই ভাইয়ের মধ্যে সুসম্পর্ক স্থাপন করতে!   শ্রেষ্ঠাংশে   সালমান শাহ - সুজন  শাবনূর - সখি  রাইসুল ইসলাম আসাদ - সুলেমান  সাদেক বাচ্চু - লোকমান  আনোয়ারা - সুজন ও সখির দাদী  রিনা খান - লোকমানের স্ত্রী  শারমিন - সুলেমানের স্ত্রী  আঁখি - কুসুম  মিঠু - ছোট সুজন  নিনাদ  সামসুদ্দিন কায়েস  সিরাজ হায়দার  সৈয়দ আখতার আলী  জামিলুর রহমান শাখা  তমিজউদ্দিন রিজভী  আখন্দ সানোয়ার মোরশেদ  আমির হোসেন বাবু   সঙ্গীত  ছায়াছবিটির সঙ্গীত পরিচালনা করেছেন আবু তাহের। গীত রচনা করেছেন খান আতাউর রহমান। গানে কণ্ঠ দিয়েছেন এন্ড্রু কিশোর, সাবিনা ইয়াসমিন, নীলুফার ইয়াসমীন, কিরণ চন্দ্র রায়, রথীন্দ্রনাথ রায়, ও খান আসিফ আগুন।   গানের তালিকা    তথ্যসূত্র    বহিঃসংযোগ       বিষয়শ্রেণী:বাংলা ভাষার চলচ্চিত্র বিষয়শ্রেণী:১৯৯৪-এর চলচ্চিত্র বিষয়শ্রেণী:১৯৯০-এর দশকের প্রণয়ধর্মী নাট্য চলচ্চিত্র বিষয়শ্রেণী:আবু তাহের সুরারোপিত চলচ্চিত্র বিষয়শ্রেণী:বাংলাদেশী চলচ্চিত্র বিষয়শ্রেণী:বাংলাদেশী প্রণয়ধর্মী নাট্য চলচ্চিত্র বিষয়শ্রেণী:বাংলাদেশী পুনর্নির্মিত চলচ্চিত্র বিষয়শ্রেণী:শাহ আলম কিরণ পরিচালিত চলচ্চিত্র বিষয়শ্রেণী:১৯৯০-এর দশকের বাংলা ভাষার চলচ্চিত্র বিষয়শ্রেণী:বাংলা ভাষার বাংলাদেশী চলচ্চিত্র
ঢাই মাছ বা শিলং মাছ হচ্ছে ক্যাটফিস জাতীয় স্বাদু ও স্রোতস্বিনী নদীর আঁশবিহীন রূপালী রঙের মাছ।Froese, Rainer and Pauly, Daniel, eds. (2012). "Silonia silondia" in FishBase. February 2012 version. এটি একটি মাংসাশী মাছ যেটি বিভিন্ন ক্ষুদ্র জীব যেমন: মলা,ঢেলা ও পুঁটি মাছ প্রভৃতি আহার হিসেবে গ্রহণ করে বেঁচে থাকে।এম. আব্দুল্লাহ আল মামুন খান, করেসপন্ডেন্ট বাংলানিউজ২৪.কম,সূত্র সংগ্রহ: জুন ০৪-০৬-২০২১খিঃ, https://www.banglanews24.com/cat/news/bd/423479.details বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত।বাংলাদেশ গেজেট, অতিরিক্ত, জুলাই ১০, ২০১২, গণপ্রজাতন্ত্রী বাংলাদেশ সরকার, পৃষ্ঠা- ১১৮৫১৫  বৈশিষ্ট্য এটি লম্বায় ১৮৩ সে.মি.(৭২ ইঞ্চি) এবং ওজনে ৩-১০ কেজি হয়। এটি রূপালি রঙের এবং পাখনা গুলো লাল রঙের হয়। অন্যান্য ক্যাটফিসের তুলনায় ডিম কম দেয় এবং বর্ষায় প্রাপ্ত বয়স্করা প্রজননের জন্য ছোট নদী থেকে বড় নদীতে চলে আসে। এটি একটি দূষণ নির্দেশক মাছ। বাংলাদেশের ২০১২ সালের বন্যপ্রাণী (সংরক্ষণ ও নিরাপত্তা) আইনের রক্ষিত বন্যপ্রাণীর তালিকার তফসিল ২ অনুযায়ী এ প্রজাতিটি সংরক্ষিত। এই প্রজাতির মাছের দেহ লম্বা ও চাপা। এদের চোখে চর্বিযুক্ত সরু একটা পাতা আছে, তুণ্ড গোলাকার। এদের ফুলকারণ্ধ্র প্রশস্ত এবং ফুলকা পর্দা যোজক থেকে আলাদা থাকে। অক্সিপিটাল প্রসেস প্রশস্ত এবং ত্রিকোণাকার।  আবাস ঢাই মাছ বাংলাদেশ,ভারত,পাকিস্তান,নেপাল এর বিলুপ্ত প্রায় দূষণ সংবেদনশীল মাছ।এটি পানির ১-১০ মিটার গভীরতার মধ্যে বিচরণ করে।এটি অক্সিজেন সমৃদ্ধ নদী গুলোতে থাকে। দূষণের মাত্রা বেড়ে যাওয়া, জাহাজ গুলোর  দূষণ,জলে অক্সিজেনের মাত্রা কমে যাওয়া এবং সংরক্ষণের অভাব প্রভৃতি কারণে এটি বিলুপ্তি ঘটছে।   তথ্যসূত্র  বিষয়শ্রেণী:বাংলাদেশের মাছ বিষয়শ্রেণী:ধাই মাছ বিষয়শ্রেণী:ক্যাটফিস বিষয়শ্রেণী:বিলুপ্ত প্রায় মাছ